《梦惟可为余作山中草堂》
明代·郑善夫

天末梦君子，山中营我庐。江湖无利涉，家室且安居。

梅福机事早，郑虔生计疏。京尘今始便，骑马亦樵渔。

作者简介：（1485—1523）福建闽县人，字继之，号少谷。弘治十八年进士。授户部主事，榷税浒墅。愤嬖幸用事，弃官归。正德中，起礼部主事，进员外郎。谏南巡，受廷杖，力请归。嘉靖初，以荐起为南京吏部郎中，途中病死。工画善诗。有《少谷集》、《经世要谈》。